Document ID: 32011R0499

REGULAMENTUL DE PUNERE ÎN APLICARE (UE) NR. 499/2011 AL COMISIEI
din 18 mai 2011
de modificare a Regulamentului (UE) nr. 945/2010 de adoptare a planului de repartizare către statele membre a resurselor imputabile exercițiului bugetar 2011 pentru furnizarea de alimente din stocurile de intervenție pentru persoanele cele mai defavorizate din Uniunea Europeană și de derogare de la anumite dispoziții din Regulamentul (UE) nr. 807/2010
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 literele (f) și (g) coroborat cu articolul 4,
având în vedere Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro (2), în special articolul 3 alineatul (2),
întrucât:
(1)
În conformitate cu articolul 3 alineatul (5) din Regulamentul (UE) nr. 807/2010 al Comisiei din 14 septembrie 2010 de stabilire a normelor de punere în aplicare pentru livrarea de produse alimentare din stocurile de intervenție pentru persoanele cele mai defavorizate din Uniune (3), o serie de state membre au informat Comisia că nu vor putea utiliza anumite cantități de produse alocate în cadrul planului pentru 2011 adoptat prin Regulamentul (UE) nr. 945/2010 al Comisiei (4).
(2)
În conformitate cu articolul 3 alineatul (5) din Regulamentul (UE) nr. 807/2010, Comisia poate aloca altor state membre resursele disponibile, în funcție de cererile acestora și de utilizarea efectivă a produselor puse la dispoziție și a alocărilor din cursul exercițiilor financiare anterioare.
(3)
Deoarece această revizuire a planului pentru 2011 se efectuează într-un moment în care dispozițiile administrative naționale de implementare a planului ar trebui să fie aproape de definitivare, cantitățile realocate nu ar trebui luate în considerare la calculul efectuat pentru a verifica dacă statele membre și-au respectat obligația prevăzută la articolul 5 primul paragraf din Regulamentul (UE) nr. 945/2010 și la articolul 3 alineatul (2) al doilea paragraf din Regulamentul (UE) nr. 807/2010 de a retrage 70% din stocurile de cereale până la termenele stabilite la articolele respective.
(4)
Prin urmare, Regulamentul (UE) nr. 945/2010 trebuie modificat în consecință.
(5)
Comitetul de gestionare a organizării comune a piețelor agricole nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (UE) nr. 945/2010 se modifică după cum urmează:
(a)
la articolul 5, se adaugă următorul paragraf:
„Pentru planul de distribuție pentru 2011, primul paragraf din prezentul articol și articolul 3 alineatul (2) al doilea paragraf prima teză din Regulamentul (UE) nr. 807/2010 nu se aplică în cazul următoarelor cantități de cereale stocate în Finlanda:
-
12 856 tone alocate Italiei și
-
306 tone alocate Sloveniei.”
(b)
anexele I și III se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 mai 2011.

Labels: 17
19
5
0
3
18